13/10/2020 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
R. P. 2020/30562. Resolución de concesión definitiva do Programa FOAXE-P/2020

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FOAXE-P: Convocatoria do programa de subvencións a entidades sen fins de lucro para o mantemento de programas e servizos en materia de servizos sociais no ano 2020 Don VALENTÍN GONZÁLEZ FORMOSO, presidente da Deputación Provincial da Coruña, Mediante resolución da Presidencia 26306 do 4 de setembro de 2020, que foi publicada no BOP do 9 de setembro de 2020, concedeuse de forma provisional, as subvencións da convocatoria FOAXE-P: Convocatoria do programa de subvencións a entidades sen fins de lucro para o mantemento de programas e servizos en materia de servizos sociais no ano 2020, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as alegacións, emendas e desistencias que os interesados presentaron. Vistos o informe do Servizo Servizo de Acción Social, Cultural e Deportes e o informe do Servizo de Fiscalización. RESOLVO: 1.º. Aprobar o cambio de conceptos de gastos da subvención concedida á FUNDACIÓN CONTRA EL HAMBRE, expte.: 2020000012498, de conformidade aos informe favorable da Unidade Técnica da Sección de Servizos Sociais.2.º. Autorizar á ASOCIACION RAIÑA PARAISO, expte.: 2020000012938 a modificación que solicitou en canto ás accións formativas xa que non se trata dun cambio de obxecto, segundo o informe favorable da Unidade Técnica da Sección de Servizos Sociais.3.º. Aprobar a concesión das subvencións incluídas as reformulacións e cambios de obxecto correspondentes ao Programa FOAXE-P: Convocatoria do programa de subvencións a entidades sen fins de lucro para o mantemento de programas e servizos en materia de servizos sociais no ano 2020, ás entidades sen animo de lucro seguintes: Total concedido: 763.413,41 €. 4.º. Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.5.º. Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 6.º. Dispor o gasto das subvencións concedidas con cargo á seguinte aplicación orzamentaria: 0611/23121/481, fase A, referencia n.º 22020000445, operación n.º 220200008871, importe 763.413,41 €. 7.º. Denegar a concesión das subvencións correspondentes ao Programa FOAXE-P: Convocatoria do programa de subvencións a entidades sen fins de lucro para o mantemento de programas e servizos en materia de servizos sociais no ano 2020, ás entidades sen animo de lucro seguintes polos motivos que se indican: 8.º. Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, a 9 de outubro de 2020. O presidente O secretario Valentín González Formoso José Luis Almau Supervía